Diari Oficial de la Generalitat Valenciana


Sumari del DOGV 9638, del 13-07-2023 (2023/7163)

RESOLUCIÓ de 14 de juny de 2023, de la Direcció General d'Agricultura, Ramaderia i Pesca, per la qual s'autoritza la modificació de l'autorització concedida a Niordseas, SL, per la resolució d'aquesta direcció general de data 24.02.2022, i la seua correcció d'errades de data 29.06.2022 (expedient AMIA/03.0032).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7163


Data del document
:   14-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ de 14 de juny de 2023, de la Direcció General d'Agricultura, Ramaderia i Pesca, per la qual s'autoritza la modificació de l'autorització concedida a Niordseas, SL, per la resolució d'aquesta direcció general de data 24.02.2022, i la seua correcció d'errades de data 29.06.2022 (expedient AMIA/03.0032). [2023/7163]  
  
Vista la sol·licitud de data 19 d'abril de 2022, presentada per Rubén Tahíche Lacomba Sobrino, com a representant legal de Niordseas, SL, amb CIF R82023413, d'autorització per a modificació no substancial d'aqüicultura en la instal·lació amb número de registre 23, enfront del terme municipal de Calp.  
Vist l'informe del Servei d'Avaluació d'Impacte Ambiental de data 19 de desembre de 2022.  
Vist l'informe favorable de la Direcció General de la Costa i de la Mar de data 7 de març de 2023.  
Vist l'informe proposta de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant d'autorització de modificació no substancial de data 7 de juny de 2023.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana i el Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització administrativa per a la modificació no substancial de l'establiment granja marina Niordseas, SL, amb CIF Y33014647, en terrenys de domini públic maritimoterrestre enfront de les costes del terme municipal de Calp (Alacant).  
Aquesta modificació consisteix únicament en el canvi de l'estructura de les instal·lacions de l'establiment:  
Granja marina de 3 grups de 5x2 gàbies, amb un total de 30 gàbies, sense augment dels límits de concessió, l'ús d'aquesta ni els paràmetres productius.  
  
Segon  
El disseny de l'estructura serà segons l'especificat en el projecte núm. 650.643 visat amb data 25 de novembre de 2021, subscrit pel tècnic Guillermo Estalrich Mezquida.  
  
Tercer  
S'atindrà al que es disposa en l'autorització concedida a Niordseas, SL, per la resolució d'aquesta direcció general de data 24.02.2022, i la seua correcció d'errades de data 29.06.2022, referent a la resta de característiques de l'establiment i al compliment de les prescripcions o condicions establides en aquestes.  
  
Quart  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i el titular s'obligarà a franquejar l'entrada als inspectors i tècnics corresponents.  
  
  
Cinqué  
La vigència d'aquesta autorització es concedeix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Sisé  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de la corresponent autorització com a establiment de primera venda.  
Si la primera venda no es realitza en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
El titular de l'establiment haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al que es refereixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, en la primera quinzena del mes següent al que es refereixen les dades a la Subdirecció General de Pesca de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Seté  
L'incompliment de les prescripcions o condicions establides ací se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no posa fi a la via administrativa i contra aquesta podrà interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juny de 2023.- El director general d'Agricultura, Ramaderia i Pesca: Antonio Quintana Martínez.